Det kommer en dag

Det kommer en dag var en av de illegale avisene som ble utgitt under den tyske okkupasjonen av Norge under andre verdenskrig.

Det kommer en dag lanserte sitt første nummer i januar 1941, og kom ut med 7 – 8 utgaver inntil august. Avisen ble stensilert, og opplaget er anslått til 500 eksemplarer.Side 44. Hans Luihn: Den frie hemmelige pressen, Nasjonalbiblioteket (1999) ISBN 82-7965-010-5

Den ble laget av fire elever fra Vahl skole i Oslo: Per Andersen, Anders Guldvik, Ragnar Storm-Larsen og Finn Skedsmo. Lektor August Lange medvirket aktivt.Hans Luihn: Den frie hemmelige pressen, Nasjonalbiblioteket (1999) ISBN 82-7965-010-5 og Hans Luihn (red): Illegale aviser 1940 – 1945. AL Biblioteksentralen (1995) ISBN 82-7022-165-1 (På side 8 i boka fra 1995 oppgis at det var Sagene skole, på side 44 i boka fra 1999 er angitt Vahl skole)

Avisen var en velredigert publikasjon, med programmatiske artikler, paroler, poesi og humor. Blant smånytt og notiser finner man for eksempel følgende:
«Kjenner De innskriften på Hitlers gravsteiner, (de er allerede lagd, og han må ha to fordi Ein-stein var jøde). "Dette er mitt absolutt siste territoriale krav i Europa".»

Guldvik og Lange ble arrestert i juni 1941, og det siste nummeret av avisa kom i august. Det ble sendt ut under navnet «Fritt land», et navn som ble benyttet av en annen illegal avis.Side 37 – 39. Hans Luihn: De illegale avisene, Universitetsforlaget (1960) Storm-Larsen klarte å ta seg over til England, og kom tilbake etter krigen som flyger. Andersen ble tatt i januar 1942, og satt fengslet i Berlin. Han ble dømt til døden, men dommen ble ikke fullbyrdet.Side 45. Hans Luihn: Den frie hemmelige pressen, Nasjonalbiblioteket (1999) ISBN 82-7965-010-5

Falsk NS-utgave
For å bekjempe motstandsbevegelsen og den illegale pressa benyttet Gestapo og statspolitiet falske «illegale aviser». De ble laget for å skape forvirring og splid i motstanden, eller som rene provokasjoner for å nøste opp motstandsbevegelsen og de illegale avisene. Sensommeren 1941 sendte NS sitt propagandaapparat også ut en falsk utgave av Det kommer en dag.Side 37. Hans Luihn: De illegale avisene, Universitetsforlaget (1960)

Referanser

Kategori:Illegale aviser
Kategori:Aviser etablert i 1941
Kategori:Aviser nedlagt i 1941